ནང་དུ་མར་མེ་ལྟ་བུའི་སྣང་བ་འཆར་རོ། །རྣམ་
ཤེས་ལ་ གནས་ སྐབས་ གསུམ་ སྟེ། དེ་ ཡང་ དམ་ པ་ དང་ པོའི་ རྒྱུད་ ལས། ལུས་
ཅན་ཐམས་ཅད་འཆི་བ་ན། །བདུད་རྩི་ཟླ་བ་ཐུར་དུ་འབབ། །ཟླ་མཚན་ཉི་མ་གྱེན་
དུ་ སྟེ། །རྣམ་ཤེས་ སྲིད་ པའི་ མཚན་ ཉིད་ དོ། །ཞེས་ གསུངས་ པས་ དང་ པོ་ ཕ་
ལས་ཐོབ་པའི་དཀར་ཆ་བྱང་ཆུབ་ཀྱི་སེམས་དབུ་མའི་ཡས་སྣ་ན་རྩ་རྐྱང་མའི་ནུས་
པས་བཟུང་ནས་གནས་པ་དེ་ཉིད་ཐུར་དུ་འབབ་པ་ལས་སྟོང་པ་ཞེས་བྱ་བ་དཀར་
ལམ་ཟླ་བ་ཤར་བ་ལྟ་བུའི་སྣང་བ་འཆར་ཞིང་དེའི་ཚེ་འདོད་ཆགས་ལས་གྱུར་པའི་
འ
རྣམ་རྟོག་ སོ་ གསུམ་འགག །དེ་ནས་མ་ ལས་ ཐོབ་ པའི་ དམར་ ཆ་ བྱང་ ཆུབ་ ཀྱི་
- 276 -

ཐུགས་རྗེ་ཆེན་པོའི་དམར་ཁྲིད་ངེས་དོན་དཔྱིད་ཀྱི་ཐིག་ལེ།
སེམས་དབུ་མའི་མས་སྣ་ན་རྩ་རོ་མའི་ནུས་པས་བཟུང་ནས་གནས་པ་དེ་ཉིད་གྱེན་
དུ་བསྐྱོད་པ་ལས་སྟོང་པ་ཆེན་པོ་ཞེས་བྱ་བར་དམར་ལམ་ཉི་མ་ཤར་བ་ལྟ་བུའི་
སྣང་བ་འཆར་ཤིང༌
། དེའི་ཚེ་ཞེ་སྡང་ལས་གྱུར་པའི་རྣམ་རྟོག་བཞི་བཅུ་འགག །
བྱང་ཆུབ་ཀྱི་སེམས་དཀར་དམར་དེ་གཉིས་སྙིང་ཁར་ཕྲད་ཅིང་ཟུང་དུ་འཇུག་པ་
ལས་ཤིན་ཏུ་སྟོང་པ་ཞེས་བྱ་བ་ནག་ལམ་སྲོད་ཀྱི་མུན་ནག་སྟུག་པོ་ལྟ་བུ་འཆར་ལ།
དེའི་ཚེ་གཏི་མུག་ལས་གྱུར་པའི་རྣམ་རྟོག་བདུན་འགག་ཅིང་དེའི་མཐར་ཐམས་
ཅད་སྟོང་པ་ཞེས་བྱ་བ་སྤྲོས་པ་ཐམས་ཅད་དང་བྲལ་བའི་འོད་གསལ་ལ་དོན་དམ་
པའི་ཡེ་ཤེས་འཆར་བ་ཡིན་ནོ། །དེ་ལྟར་ན་འཆི་བ་ལམ་དུ་བྱེད་པའི་ཚེ་གལ་པོ་
ཆེར་བྱེད་པའི་རྟགས་བཞི་དང་སྟོང་པ་བཞི་ཞེས་པ་ནི་སྔར་བརྗོད་པ་དེ་ག་སྟེ།
དེ་ཡང་སྟོང་པ་དང་པོ་གསུམ་གཉིས་སྣང་དང་བཅས་པ་ཡིན་པས་རྒྱུད་དེར། རྣམ་
ཤེས་གཟུང་བ་ཞེས་གསུངས་པ་ཡིན་ནོ། །དེ་ལྟར་ནག་ལམ་གྱི་སྣང་བ་ཤར་བའི་
ཚེ་ཤེས་པ་སྐད་ཅིག་མའི་སྟེང་དུ་སྔར་གྱི་བློ་འདས་ཕྱག་རྒྱ་ཆེན་པོའི་ངང་ལས་མ་
ཡེངས་ པར་ འཇོག་པ་ ལ་ དེ་ བཞིན་ ཉིད་ ཀྱི་འཕོ་བ་ཟེར་ཞིང་དེ་ལྟར་ བཞག་
པས་འོད་གསལ་མ་བུ་མཇལ་ནས་འཆི་བ་ཆོས་ཀྱི་སྐུར་འཚང་རྒྱ་བ་ཟེར་བ་དེ་
འབྱུང་བ་ཡིན་ནོ། །དེ་ཡང་ཡེ་ནས་རིག་པ་འོད་གསལ་དུ་གནས་པ་དེ་མ། འཆི་
བའི་འོད་གསལ་དེ་བུ། དེ་གཉིས་ལམ་གྱི་འོད་གསལ་གྱིས་མཚམས་འབྱོར་བ་ལ་
འོད་གསལ་མ་བུ་འཕྲོད་པ་ཟེར་བ་ལགས། འདིར་སྐབས་སུ་བབས་པ་ནི་ཕྱི་
དབུགས་འཆད་ཁ་མ་དབུགས་ནང་དུ་རྒྱུ་བ་ཤིན་ཏུ་ཐུང་བར་གྱུར་པའི་ཚེ་འཕོ་བར་
ལ
- 277 -

མེས་པོའི་ཤུལ་བཞག་ལས། ཨེ་ཝཾ་བཀའ་འབུམ། ༼༢༡༽
བྱ་སྟེ། དེ་ལས་འཕྱིས་ན་དབང་ཤེས་ རགས་ པ་རྣམས་ ཐིམ་ པས་ གཞན་གྱིས་
གསལ་འདེབས་པའི་སྒྲ་མི་ཐོས་པ་དང་
། ཡིད་ཤེས་ཀྱང་ཤིན་ཏུ་ཕྲ་བ་ལས་མེད་
པས་རང་གིས་ཀྱང་དམིགས་པ་རྣམས་མི་འཆུན་ཞིང་ཁྱད་པར་རྣམ་ཤེས་རླུང་ལ་
བསྐྱོན་དགོས་པས་རླུང་རྫོགས་པར་ཐིམ་ན་ཚུལ་དེ་མི་རུང་བའི་ཕྱིར་རོ། །དེས་ན་
གདམས་ངག་འདི་ཉམས་སུ་ལེན་པ་ལའང་མེད་དུ་མི་རུང་བའི་གནད་རྣམ་པ
གསུམ་སྟེ། ཚེ་འདི་ལ་མ་ཆགས་པ་དང་
། གང་འཕོ་བར་འདོད་པའི་གནས་སུ་
འགྲོ་བར་འདོད་པའི་འདུན་པ་དྲག་པོ་དང་
། གདམས་ངག་ལ་ཡིད་ཆེས་པའོ། །
གཉིས་པ་ཚུལ་ཇི་ལྟར་ལས་ལ་སྦྱར་བ་ནི་རྡོ་རྗེ་གུར་ལས། རྣམ་ཤེས་བླ་
མར་ འཕོ་ བ་ནི། །སྤྲོས་ པ་ ཐམས་ ཅད་ རབ་ བཅད་ པས། །རྒྱལ་ སྲས་ ལམ་ ལ་
བསམ་པར་བྱ། །ཞེས་གསུངས་པ་ལྟར་དངོས་པོ་གང་ཡོད་སྤོང་དག་བྱ། འཁོར་
དང་ཉེ་དུ་སོགས་ཀྱི་འབྲེལ་བཅད། འཁོན་ཡོད་ན་སྦྱང༌
། སྡོམ་པ་འོག་མ་གཉིས་
སྔར་མ་བླངས་ན་གསར་དུ་བླངས་ཤིང་སྔར་བླངས་པ་ཉམས་པ་ཡིན་ན་གསོ།
གྲུབ་ན་དབང་ཞུ་བ་ལ་སོགས་པ་བྱས་ཏེ། སྔར་བཤད་པ་ལྟར་གྱི་དུས་ལ་བབས་
པ་ན་འོག་རླུང་འཐེན་ནུས་སམ་མི་ནུས་ཀྱང་རུང་སྟེ། ཆོས་འབྱུང་གི་ནང་གི་སེམས་
ཀྱི་རྟེན་དུ་གྱུར་པའི་ཐིག་ལེ་ཡར་མྱུར་དུ་བྱུང༌
། སྙིང་ཁའི་ཡི་དམ་ལ་ཐིམ་ཡི་དམ་
ཡང་མྱུར་དུ་ཡར་བྱོན་ཏེ་ སྐར་མདའ་འཕངས་པ་ལྟར་ཚངས་བུག་ནས་རྒྱངས་
ཀྱིས་ཐོན་ཏེ། བླ་མའི་ཐུགས་ ཁར་ བསྟིམ་ནས་མ་བཅོས་གཉུག་མའི་དོན་ལ་
བཞག་པར་བྱའོ། །གསུམ་པ་ལས་ལ་འབྱོར་པའི་ཕན་ཡོན་ནི་དེ་ལྟར་སྤྱི་གཙུག་
- 278 -

ཐུགས་རྗེ་ཆེན་པོའི་དམར་ཁྲིད་ངེས་དོན་དཔྱིད་ཀྱི་ཐིག་ལེ།
སེར་སྒོ་ནས་འཕོས་ན་སྔར་བྱས་ཀྱི་སྡིག་པས་མི་གོས་ཤིང་ངེས་པར་འཕགས་པའི་
ས་ཐོབ་པར་འགྱུར་ཏེ། གདན་བཞི་ལས་ཚིགས་དགུ་ལས་ནི་ཡར་སྟོན་ན། །མོད་
ལ་འཕོ་བ་ཞེས་བྱ་སྟེ། །ཉིན་རེ་བྲམ་ཟེ་གསོད་པ་དང་། །མཚམས་མེད་ལྔ་ནི་བྱེད་
པ་དང་། །རྐུ་དང་འདོད་པའི་ལོངས་སྤྱོད་རྣམས། །འདི་ཡི་ལམ་གྱིས་འགག་པར་
འགྱུར། །སྡིག་ གིས་ གོས་ པར་ མི་ འགྱུར་ཞིང་
། །སྲིད་ པའི་དངོས་ པོ་ རིང་བར་
འགྱུར། །ཇི་ལྟར་འདམ་ལས་སྐྱེས་པ་ཡི། །པདྨའི་མདངས་ནི་མཛེས་པ་ལྟར། །དེ་
བཞིན་ དམན་ པའི་ ལུས་ དག་ ལ། །ཡེ་ ཤེས་ སྐུ་ ནི་ རང་ དགར་ འབྱུང་། །ཞེས་
གསུངས་པ་ཡིན་ནོ། །བླ་མ་གཉན་གྱི་ཞལ་ནས། སྤྱིར་འཕོ་བ་ལ་བྱིན་རླབས་བླ་
ན
མའི་འཕོ་བ། ཟུང་འཇུག་ཡི་དམ་གྱི་འཕོ་བ། ཆོས་ཉིད་དོན་དམ་པའི་འཕོ་བ། སྐུ་
གསུམ་གྱི་འཕོ་བ། ཐིག་ལེ་དཀར་དམར་གྱི་འཕོ་བ། འོད་ཀྱི་གོང་བུའི་འཕོ་བ་
སོགས་དུ་མ་ཡོད་དེ་གང་ལྟར་བྱས་ཀྱང་འོང་གསུངས། དེ་རྣམས་ཀྱི་ནང་ནས་འདི་
ནི་བྱིན་རླབས་བླ་མའི་འཕོ་བ་ཡིན་ནོ། །ཡང་གཡང་ལས་ལྷུང་བའམ་ཆུས་ཁྱེར་བ་
ལ་ སོགས་པ་འཆི་བ་ཅིག་ཅར་བ་ལ་བསྐྱེད་རྫོགས་གཉིས་ཀྱི་དོན་དྲན་པར་
བྱའོ། །གལ་ཏེ་སྒོ་ངན་པ་འགེགས་པ་དང་
། སྒོ་བཟང་པོ་ཚངས་བུག་འབྱེད་པ་ལ་
སོགས་པ་མེད་པས་མི་ཟབ་བོ་སྙམ་ན་བླ་མ་གཉན་གྱི་གསུང་ནས། བསྐྱེད་རྫོགས་
ན
ཀྱི་དོན་དྲན་པ་ཙམ་གྱིས་སྒོ་ངན་པ་རྣམས་རང་འགག་ལ་འགྲོ་གསུང་ངོ༌
། །ཐ་མ་
ལུས་བཅོས་ཏེ་འཕོ་བ་ནི་ནུས་ན་དཀྱིལ་ཀྲུང་ངམ་ཙོག་པུ་བྱ། མི་ནུས་ན་མགོ་བོ་
ཤར་རམ་བྱང་དུ་བསྟན། གཞོགས་གཡས་འོག་ཏུ་བཅུག །དཀྱིལ་ཀྲུང་ངམ་ཙོག་
- 279 -

མེས་པོའི་ཤུལ་བཞག་ལས། ཨེ་ཝཾ་བཀའ་འབུམ། ༼༢༡༽
པུ་ལྟར་ན་མདུན་དུ་དང་། གཡས་ཉལ་ལྟར་ན་མགོ་བོ་ཕྱོགས་སུ་སྐུ་གསུང་ཐུགས་
ཀྱི་རྟེན་དང་
། མཆོད་པ་ཅི་འབྱོར་པ་བཤམ། རེག་པ་དང་ཀླག་ཅོར་སོགས་བྱེད་
དགོས། བྱུང་ན་སྟོད་ཀྱི་ཕྱོགས་འབའ་ཞིག་ཏུ་བྱ། བླ་མ་དང་ཡི་དམ་ལ་མོས་གུས་
བྱེད་དུ་གཞུག་སྤྱི་གཙུག་གི་སྐྲ་ནས་འཐེན། ཐབས་དེ་ལྟ་བུ་དུད་འགྲོ་ལ་ཡང་བྱས་
ན་བཟང་གསུངས་སོ། །སྐབས་འདིར་བླ་མ་གོང་མའི་གསུང་ལས། བླ་མ་གྲུབ་པ་
ཁོང་པ་རང་ཡང་གོང་དུ་བཤད་པ་ལྟ་བུའི་སྟེང་ནས་འཕོ་བ་མཛད། བསྐྱེད་རིམ་
བསྒོམ་པ་ལ་ལྷ་སྐུ་འབྱོན་པར་གསུངས་ཏེ། གདུང་ལ་རྡོ་རྗེ་ཕག་མོའི་སྐུ་གཅིག་
བྱོན། རྫོགས་རིམ་བསྒོམ་པ་ལ་རིང་བསྲེལ་འབྱོན་པར་གསུངས་ཏེ། ། གདུང་ཐལ་
ཐམས་ཅད་རིང་བསྲེལ་དུ་སོང་
། འོད་ཟེར་གྱི་སྤྲོ་བསྡུ་བསྒོམ་པ་ལ་འཇའ་འོད་འབྱུང་
བར་གསུངས་ཏེ། གདུང་ལ་འཇའ་འོད་ཀྱི་ཕྲེང་བར་བྱོན། བཟླས་པ་བྱས་པ་ལ་
ལྗགས་དང་། བྱང་ཆུབ་ཀྱི་སེམས་བསྒོམ་པ་ལ་ཐུགས་འབྱོན་པར་གསུངས་ཏེ།
ལྗགས་ཐུགས་འབྲེལ་པ་གཅིག་བྱོན་གསུངས་སོ། །གསུམ་པ་སྐྱོན་ཡོན་གཉིས་ཀྱི་
སྒོ་ནས་མཇུག་བསྡུ་བ་ནི། འཆི་ལྟས་ཀྱིས་གཏུགས་བཞིན་དུ་འདི་ལྟ་བུའི་རྣལ་
འབྱོར་གྱི་སྟེང་ནས་ཚངས་བུག་ནས་མ་འཕོས་པར་འོག་གི་ལམ་ནས་འཕོས་ན་
ངན་སོང་དུ་སྐྱེ་བར་འགྱུར་ཏེ་མཁའ་འགྲོ་མ་ཀུན་ཏུ་བརྟགས་པའི་རྒྱུད་ལས། རྣམ་
ཤེས་རླུང་ལ་བཞོན་ནས་ནི། །འོག་གི་ལམ་ནས་འཕོས་གྱུར་ན། །ཆོས་ལ་གོམས་
པའི་གང་ཟག་ཀྱང་
། །ངན་སོང་དག་ཏུ་སྐྱེ་བར་འགྱུར། །འགྲོན་པོ་ལམ་དུ་ཞུགས་
པའི་མི། །གྲོགས་ཀྱི་བསྒྱུར་བ་ཇི་བཞིན་ནོ། །ཞེས་སོ། །དུས་སུ་འཕོས་པའི་ཡོན་
- 280 -

ཐུགས་རྗེ་ཆེན་པོའི་དམར་ཁྲིད་ངེས་དོན་དཔྱིད་ཀྱི་ཐིག་ལེ།
ཏན་ ནི། རྒྱུད་ དེ་ ཉིད་ ལས། རྣམ་ཤེས་རླུང་ ལ་ བཞོན་ནས་ནི། །སྟེང་ གི་ ལམ་
ནས་འཕོས་གྱུར་ན། །སྡིག་ལ་གོམས་པའི་གང་ཟག་ཀྱང་
། །མཐོ་རིས་དག་ཏུ་སྐྱེ་
བར་འགྱུར། །འགྲོན་པོ་ལམ་དུ་ཞུགས་པའི་མི། །གྲོགས་ཀྱིས་བསྒྱུར་བ་ཇི་བཞིན་
ནོ། །ཞེས་སོ། །དེས་ན་འཕོ་བའི་ཉམས་ལེན་ལ་འབད་པ་གལ་ཆེ་ཞིང་
། འདི་ལྟ་
བུའི་མན་ངག་ལ་བརྟེན་ནས་སྟེང་གི་ལམ་ཤེས་ནས་མཁའ་སྤྱོད་དུ་འཕོ་བའི་རྣལ་
འབྱོར་པ་དང་
། རྣལ་འབྱོར་མ་ནི་ཤིན་ཏུ་དཀོན་ཏེ། མཁའ་འགྲོ་ཀུན་སྤྱོད་ལས།
འཆི་བ་ཞེས་བྱ་རྣམ་རྟོག་སྟེ། །མཁའ་ལ་སྤྱོད་པའི་གནས་སུ་འཁྱེར། །དེ་ལྟའི་རྣལ་
འབྱོར་པ་དང་ནི། །རྣལ་འབྱོར་མ་ནི་ཤིན་ཏུ་དཀོན། །ཞེས་སོ། །
དྲུག་པ་བར་དོར་སངས་རྒྱས་འོད་གསལ་གྱི་རྣལ་འབྱོར་ལ་གསུམ་ལས།
སྦྱོར་བ་སྐྱབས་འགྲོ་སེམས་བསྐྱེད་ནི་སྔར་དང་འདྲ་ལ། གཉིས་པ་དངོས་གཞི་འོད་
གསལ་ གྱི་རྣལ་འབྱོར་ནི། ད་ལྟ་ཉིད་ནས་བར་དོ་སྦྱང་ དགོས་ པས། འདི་ལྟར་
ཉམས་སུ་བླངས་ཏེ། འདི་ལྟར་ཐོག་མར་རང་ཤི་ནས་བར་དོར་མིང་གཞིའི་ཕུང་
པོར་གནས་པར་བསམ་ལ་དེའི་རྗེས་སུ་ཨ་ཙ་མ་ང་ཤི་བ་ཡིན་པར་འདུག་པས་
བར་དོ་འོད་གསལ་སྔོན་དུ་བྱ་དགོས་སྙམ་པའི་འདུན་པ་དྲག་པོ་དང་
། བྱ་བ་གང་
དང་གང་བྱེད་པ་ཐམས་ཅད་བར་དོའི་བྱ་བ་ཡིན་པའི་དྲན་པ་མ་ཡེངས་པ་ཡང་དང་
ཡང་དུ་བྱས་ཤིང་བར་དོ་འདི་ཉིད་དུ་ཕྱག་རྒྱ་ཆེན་པོ་མངོན་དུ་བྱེད་དགོས་ཏེ། བར་
དོའི་སྣང་བ་འདི་གང་བསྒྱུར་བསྒྱུར་ཡིན་སྙམ་དུ་བསམ་ལ་སྔར་གྱི་བསྐྱེད་རྫོགས་
ལ་ཡང་དང་ཡང་དུ་མཉམ་པར་བཞག་སྙམ་པའི་འདུན་པས་བསྐྱེད་རྫོགས་གཉིས་


- 281 -

མེས་པོའི་ཤུལ་བཞག་ལས། ཨེ་ཝཾ་བཀའ་འབུམ། ༼༢༡༽
གསལ་གདབ་ཅིང་ཁྱད་པར་དུ་འཁྱེར་སོ་གསུམ་དང་ནམ་དུ་ཡང་མི་འབྲལ་བར་
བྱའོ། །དེ་ལྟར་གོམས་པས་བར་དོ་སྔར་བས་ཤེས་པ་བདུན་འགྱུར་གྱིས་གསལ་བ་
དང་། རྣམ་སྨིན་གྱི་ལུས་རྒྱ་མེད་པས་ཡེ་ཤེས་བསྒོམ་པ་ཤིན་ཏུ་སྟོབས་ཆེ་བ་དང་
།
སྔར་ནས་རྒྱུན་དུ་གོམས་པའི་སྟོབས་གསུམ་གྱིས་བར་དོར་རང་ཤི་བ་ལ་ཤི་བར་
ངོ་ཤེས་དགོས་ཏེ། བསྐྱེད་རྫོགས་ཀྱི་རྣལ་འབྱོར་དྲན་ནས་ཟུང་འཇུག་ཏུ་འབད་
རྩོལ་མེད་པར་ཉམས་སུ་ལེན་པར་འགྱུར་རོ། །དེར་རིག་པ་རང་ངོ་ཟིན་པ་སྐད་
ཅིག་མ་གསུམ་གནས་ནུས་ན་དོན་འགྲུབ་གསུངས། གསུམ་པ་ཉམས་སུ་བླང་བའི་
ཕན་ཡོན་གཉིས་ཀྱི་མཇུག་བསྡུ་བ་ནི།ད་ལྟར་གྱི་འཁྲུལ་སྣང་ལ་བདེན་པར་འཛིན་
པ་འདི་བསྐྱེད་རྫོགས་ཀྱིས་སྒྱུ་མ་ལྟར་རང་གྲོལ་དུ་ཡོང་བས་རྨི་ལམ་གྱི་བར་དོ་ཆོད།
དེ་ཆོད་ན་སྐྱེ་ཤི་བར་དོ་ལས་གྲོལ་ནས་བསྐྱེད་རིམ་ལྷ་སྐུ་སྒྱུ་མ་དང་
། རྫོགས་རིམ་འོད་
གསལ་དབྱེར་མེད་དབང་པོ་ཡང་རབ་ཀྱིས་མངོན་དུ་གྱུར་ཏེ། ཟུང་འཇུག་རབ་ཏུ་མི་
གནས་པ་དེས་བར་དོ་མེད་པར་མྱ་ངན་དང་སྡུག་བསྔལ་ཐམས་ཅད་ལས་འདས་
ནས་འཚང་རྒྱ་བར་འགྱུར་རོ། །དེའང་དུས་འཁོར་རྩ་རྒྱུད་ལས། འོད་གསལ་དེ་ལ་
སེམས་འཛིན་ན། །ཉོན་མོངས་དགྲ་ཡི་དཔུང་ཚོགས་འཇོམས། །ཞེས་དང་
། འོད་
གསལ་བ་ལ་རྒྱུན་བར་གནས། །བར་དོའི་གྲོང་ཁྱེར་དེས་མི་མཐོང་
། །ཞེས་དང་
།
རིམ་ལྔ་ལས། འདས་པ་དང་ནི་མ་འོངས་པ། །ད་ལྟར་བྱུང་བའི་སྲིད་པ་ཀུན། །
འོད་གསལ་བས་ནི་རྣམ་སྦྱང་བས། །སྐད་ཅིག་དེ་ལ་མ་ལུས་མཐོང་
། །ཞེས་དང༌།
རིམ་པ་གསུམ་པ་ལས། འགྲོ་ཀུན་ རང་དབང་མེད་པ་ལས། །རང་དབང་དུ་ནི་
- 282 -

ཐུགས་རྗེ་ཆེན་པོའི་དམར་ཁྲིད་ངེས་དོན་དཔྱིད་ཀྱི་ཐིག་ལེ།
འགྱུར་བ་ཡིན། །དེ་ཡི་རྒྱུ་ནི་འོད་གསལ་བ། །འོད་གསལ་ཐམས་ཅད་སྟོང་པ་འོ། །
སེམས་གང་གིས་ནི་བྱིས་པ་རྣམས། །འཁོར་བའི་འཆིང་བས་བཅིངས་གྱུར་པ། །
སེམས་དེ་ཉིད་ཀྱི་རྣལ་འབྱོར་པ། །བདེ་གཤེགས་གནས་སུ་འགྲོ་བར་འགྱུར། །
ཞེས་སོ། །དེར་མ་གྲོལ་ན་སྲིད་པ་བར་དོའི་ལུས་བླངས་ཏེ་བར་དོར་བསྐྱེད་རྫོགས་
ཟུང་འཇུག་ཉམས་སུ་བླངས་ནས་སངས་རྒྱས་པར་ཐེ་ཚོམ་མེད་དོ། །
༈ སྤྱི་དོན་གསུམ་པ་དེ་ལྟར་འཁྲིད་པའི་འབྲས་བུ་ནི་ལམ་གྱི་གནས་སྐབས་སུ་
སྣང་སྲིད་འཁོར་འདས་ཐམས་ཅད་ཆོས་སྐུར་ཐག་བཅད་པ་ལ་བརྟེན་ནས་འབྲས་
དུས་སུ་རྟོག་པ་མངོན་གྱུར་གྱི་སངས་རྒྱས་ཟུང་འཇུག་བདེ་བ་ཆེན་པོ་རང་དོན་
མཐར་ ཕྱིན་པ་དོན་དམ་ཆོས་སྐུ་དང༌། གཞན་དོན་མཐར་ཕྱིན་པས་ཀུན་རྫོབ་
གཟུགས་སྐུ་གཉིས་ཏེ། སྐུ་གསུམ་བདག་ཉིད་རྗེ་བཙུན་སྤྱན་རས་གཟིགས་ཀྱི་གོ་
འཕང་ཚེ་འདི་ཉིད་ལ་མངོན་དུ་བྱེད་པར་འགྱུར་རོ། །ཐུགས་རྗེ་ཆེན་པོའི་དམར་
ཁྲིད་ངེས་དོན་དཔྱིད་ཀྱི་ཐིག་ལེ་ཞེས་བྱ་བ་རང་གཞན་ལ་ཕན་པའི་ཆེད་དུ་བྱ་བྲལ་
བ་སངས་རྒྱས་ཕུན་ཚོགས་ཀྱིས་དཔལ་ཨེ་ཝཾ་ཆོས་ལྡན་དུ་བགྱིས་པའོ། །འདིའི་དགེ་
བས་ རང་ གཞན་ ལ་ ཕན་བདེ་བླ་ན་མེད་པའི་རྒྱུར་གྱུར་ཅིག །བཀྲ་ཤིས། སརྦ་
མངྒལཾ། །
25 ਮਰਨ ਨਾਲ ਮਨ ਚ ਆਈ ਸ ਸ ਸ
ནས་
བ
- 283 -

ਨ।
ਅਮਰ ਕਰਜਾਈ
རབ་
།